Janne Andresoo

Janne Andresoo (kuni abiellumiseni Janne Silvet; sündinud 14. augustil 1965 Tallinnas) on Eesti raamatukogundustegelane, 2008–2023 Eesti Rahvusraamatukogu peadirektor. 

Haridus
Janne Silvet on lõpetanud 1980. aastal Tallinna 34. 8-klassilise Kooli ja 1983. aastal Viktor Kingissepa nimelisse Tallinna 20. Keskkooli. Aastatel 1983–1987 õppis ta Eduard Vilde nimelises Tallinna Pedagoogilises Instituudis raamatukogundust ja bibliograafiat. 1996. aastal kaitses Janne Andresoo sama ülikooli sotsiaalteaduskonna infoteaduste osakonna juures magistritöö "Erialateave Tallinna raamatukogudes" ja sai magistrikraadi. Õpingud Tallinna Ülikooli Infoteaduste Instituudi doktoriõppes katkesid nominaalaja ületamise tõttu. 

Töökäik
1994–1997 Eesti Rahvusraamatukogu komplekteerimisosakond
1997–2004 Eesti Rahvusraamatukogu peabibliograaf
2004–2008 Eesti Rahvusraamatukogu teadus- ja arenduskeskuse juhataja
2008 – Eesti Rahvusraamatukogu kogude osakonna juhataja-peavarahoidja
2008–2023 Eesti Rahvusraamatukogu peadirektor 

16. septembrist 2008 kuni 15. septembrini 2023 oli ta Eesti Rahvusraamatukogu peadirektor. 18. juunil 2013 valiti ta peadirektori ametisse ka teiseks ja 15. mail 2018 kolmandaks ametiajaks. 2023. aasta kevadel kandideeris ta samasse ametisse ka kolmandat korda, kuid ei osutunud valituks. 

2024. aastast on ta Eesti Tervisemuuseumi arendusjuht.

Akadeemiline tegevus
Aastatel 1987–1994 töötas Janne Andresoo Tallinna Pedagoogikaülikooli raamatukogunduse osakonnas lektorina, hiljem on ta mittekoosseisulisena õpetanud teavikute kirjeldamist ning juhendanud bakalaureuse- ja magistritöid. 

Janne Andresoo on pidanud loenguid raamatukoguhoidjate kutsekoolituskursustel. Ühtlasi oli ta aastatel 2006–2007 kutsekoolituse teise mooduli "Info- ja kommunikatsioonitehnoloogia rakendamine raamatukogudes" programmijuht.

Liikmesus
Janne Andresoo on 1988. aastal asutatud Eesti Raamatukoguhoidjate Ühingu (ERÜ) asutajaliige. Aastatel 2004–2006 oli ta ERÜ juhatuse esimees, ühtlasi on ta olnud ERÜ terminoloogiatoimkonna liige. 

Märtsis 2024 astus ta erakonda Parempoolsed.

Tunnustus
 2009 – Kolme Tähe IV klassi orden
 2019 – Tallinna Ülikooli sajandi vilistlane
 2024 – Valgetähe IV klassi teenetemärkVabariigi Presidendi 7.veebruari 2024 otsus "Riiklike autasude andmine"

Isiklikku
Janne Andresoo on alates 1985. aastast abielus kergejõustikutreener Sven Andresooga. Neil on tütar.

Kirjutisi
 "Erialateave Tallinna raamatukogudes: magistritöö". Tallinn: Tallinna Pedagoogikaülikool, 1996.
 "Soovitusi raamatu kirje koostamiseks". Koost. Janne Andresoo. Tallinn: Tallinna Pedagoogikaülikooli Kirjastus, 1997.
 "Rahvusbibliograafia uuenevas keskkonnas". Koost. ja toim. Janne Andresoo. Tallinn: Eesti Rahvusraamatukogu, 2001.
 "Kirje struktuur ja andmete esitusvorm bibliograafiaandmebaasis." Koost. Janne Andresoo, Aurika Kruus, Toomas Schvak, jt. Tallinn: Eesti Rahvusraamatukogu, 2007.

Viited

Välislingid

Rebekka Lotman. Raamatud koju ja kogu kauem lahti Postimees, 16. september 2008, lk 18.
Valle-Sten Maiste. Raamatukogu e-raamatu ajastul Sirp, 11. detsember 2009, lk 1, 3.
Martti Kass. Rahvusraamatukogu liigub e-raamatukogu suunas Postimees, 11. detsember 2009.
Janne Andresoo: e-raamatut oodates ja kartes Postimees, 7. veebruar 2010.

Kategooria:Eesti raamatukogundustegelased
Kategooria:Kolme Tähe ordeni kavalerid
Kategooria:Tallinna Ülikooli vilistlased
Kategooria:Valgetähe IV klassi teenetemärgi kavalerid
Kategooria:Sündinud 1965